Oliy taʼlim muassasalariga qoʻshimcha davlat granti asosidagi qabul koʻrsatkichlari doirasida ehtiyojmand oilalardagi xotin-qizlarga tanlovda ishtirok etish uchun tavsiyanoma berish va ularni oʻqishga qabul qilishni tashkil etish tartibi toʻgʻrisidagi nizomni tasdiqlash haqida
(resolution, 2026-02-02)

Oʻzbekiston Respublikasi Prezidentining “2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha harakatlar strategiyasini “Ilm, maʼrifat va raqamli iqtisodiyotni rivojlantirish yili”da amalga oshirishga oid davlat dasturi toʻgʻrisida” 2020-yil 2-martdagi PF-5953-son Farmoniga muvofiq, shuningdek, xotin-qizlarning oliy taʼlim muassasalarida tahsil olishi uchun yanada keng imkoniyatlar yaratish maqsadida Vazirlar Mahkamasi qaror qiladi: 1. Ehtiyojmand oilalardagi xotin-qizlarga oliy taʼlim muassasalariga qoʻshimcha davlat granti asosidagi qabul koʻrsatkichlari doirasida tanlovda ishtirok etish uchun tavsiyanoma berish va ularni oʻqishga qabul qilishni tashkil etish tartibi toʻgʻrisidagi nizom ilovaga muvofiq tasdiqlansin. 3. Oʻzbekiston Respublikasi Oliy va oʻrta maxsus taʼlim vazirligi, Mahalla va oilani qoʻllab-quvvatlash vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Z.M. Mahkamova hamda oliy va oʻrta maxsus taʼlim vaziri A.H. Toshqulov zimmasiga yuklansin. 1. Ushbu Nizom oliy taʼlim muassasalariga qoʻshimcha davlat granti asosidagi qabul koʻrsatkichlari doirasida ehtiyojmand oilalardagi xotin-qizlarga tanlovda ishtirok etish uchun tavsiyanoma berish va ularni oʻqishga qabul qilishni tashkil etish tartibini belgilaydi. 2. Respublika oliy taʼlim muassasalariga ajratilgan qoʻshimcha davlat granti asosidagi qabul koʻrsatkichlari doirasida oliy maʼlumot olish istagida boʻlgan ehtiyojmand oilalardagi xotin-qizlarning tanlovda ishtirok etishi uchun tavsiyanoma quyidagi mezonlar asosida beriladi: Ijtimoiy reyestrga kiritilgan oilalarning xotin-qizlari; toʻliqsiz oilada tarbiyalanayotgan, yaʼni otasi yoki onasi yoxud ularning ikkalasi ham vafot etgan ijtimoiy himoyaga muhtoj qizlar; turmush oʻrtogʻi vafot etgan, voyaga yetmagan farzandini yolgʻiz tarbiyalayotgan ijtimoiy himoyaga muhtoj ayollar; nogironligi boʻlgan farzandi bor ehtiyojmand oilalardagi xotin-qizlar; ikki va undan ortiq farzandlarini tarbiyalayotgan, boshqa qarindoshlaridan alohida (ijarada) yashayotgan ijtimoiy himoyaga muhtoj yolgʻiz ayollarning qiz farzandlari; ota-onalaridan biri yoki har ikkisi ham birinchi yoki ikkinchi guruh nogironi boʻlgan ehtiyojmand oilalardagi xotin-qizlar. Tavsiyanoma yuqoridagi mezonlarga mos kelgan ehtiyojmand oilalardagi barcha talabgor xotin-qizlarga beriladi. Tavsiyanoma olish uchun talabgor ehtiyojmand oilalardagi xotin-qizlar doimiy yashash yoki vaqtincha turgan joyi boʻyicha yashash joyidagi tuman (shahar) oila va xotin-qizlar boʻlimlariga elektron shaklda murojaat qiladi. 3. Ehtiyojmand oilalardagi xotin-qizlarning respublika oliy taʼlim muassasalariga ajratilgan qoʻshimcha davlat granti asosidagi qabul koʻrsatkichlari doirasida tanlovda ishtirok etish uchun tavsiyanoma mazkur Nizomga 1-ilovadagi shaklga muvofiq beriladi. 4. Tavsiyanoma ishchi guruh yigʻilishining yakuniy bayonnomalariga koʻra rasmiylashtirilgan tuman (shahar) oila va xotin-qizlar boʻlimlarining buyrugʻi asosida elektron hujjat shaklida Oila va xotin-qizlar qoʻmitasi tomonidan beriladi. 5. Tavsiyanoma Nizomga 2-ilovadagi sxema boʻyicha oliy maʼlumot olish istagida boʻlgan ehtiyojmand oilalardagi xotin-qizlarga bir yilga beriladi. 6. Tavsiyanoma ajratilgan qoʻshimcha toʻrt foizli davlat granti asosidagi qabul koʻrsatkichlari doirasida ehtiyojmand oilalardagi xotin-qizlarning abituriyent sifatida roʻyxatdan oʻtishida tanlagan birinchi taʼlim yoʻnalishi boʻyicha tanlovda ishtirok etish huquqini beradi, ikkinchi va undan keyingi oliy taʼlim olish uchun tanlovda ishtirok etishga nisbatan tatbiq etilmaydi. 7. Respublika oliy taʼlim muassasalariga kunduzgi taʼlim shakli boʻyicha umumiy belgilangan davlat granti asosidagi qabul koʻrsatkichlariga nisbatan ehtiyojmand oilalardagi xotin-qizlar uchun qoʻshimcha davlat granti asosidagi qabul koʻrsatkichlari (keyingi oʻrinlarda — qoʻshimcha qabul koʻrsatkichlari) har yili Oʻzbekiston Respublikasi Prezidentining oliy taʼlim muassasalariga oʻqishga qabul qilishning davlat buyurtmasi parametrlari toʻgʻrisidagi tegishli qarori qabul qilingandan soʻng ikki hafta muddatda Oʻzbekiston Respublikasi taʼlim muassasalariga oʻqishga qabul qilish boʻyicha davlat komissiyasi (keyingi oʻrinlarda — Davlat komissiyasi) tomonidan respublika hududlari kesimida tasdiqlanadi. 8. Qoʻshimcha qabul koʻrsatkichlari doirasida tanlovda ishtirok etuvchilar toifasiga umumiy oʻrta taʼlim (11-sinf negizida) yoki oʻrta maxsus, kasb-hunar taʼlimi muassasasini tugatganligi haqidagi hujjatga va Oʻzbekiston Respublikasi Oila va xotin-qizlar qoʻmitasi tomonidan ushbu Nizomga muvofiq berilgan tavsiyanomaga ega ehtiyojmand oilalardagi xotin-qizlar (keyingi oʻrinlarda — tavsiyanomaga ega boʻlgan xotin-qizlar) kiradi. 9. Ehtiyojmand oilalardagi xotin-qizlarga tavsiyanoma berish masalasini koʻrib chiqish uchun Oʻzbekiston Respublikasi Oila va xotin-qizlar qoʻmitasining tuman (shahar) boʻlimlarida tegishli tashkilotlardan iborat ishchi guruhlar (keyingi oʻrinlarda — ishchi guruhlar) tuziladi. Ishchi guruhlar tarkibiga tegishlicha tuman (shahar) hokimi oʻrinbosari — oila va xotin-qizlar boʻlimi boshligʻi, tuman (shahar) mahalla va nuroniylarni qoʻllab-quvvatlash boʻlimi boshligʻi, tuman (shahar) iqtisodiy taraqqiyot va kambagʻallikni qisqartirish boʻlimi boshligʻi, tuman (shahar) moliya boʻlimi boshligʻi, tuman (shahar) tibbiyot birlashmasi boshligʻi, tuman (shahar) xalq taʼlimi boʻlimi boshligʻi, tuman (shahar) maktabgacha taʼlim boʻlimi boshligʻi, Yoshlar ishlari agentligi tuman (shahar) boʻlimi rahbari kiradi. 10. Ishchi guruh aʼzolari jamoatchilik asosida ishlaydi. 11. Ishchi guruh uning vakolatlariga tegishli masalalarni Ishchi guruh rahbari boshchiligida oʻtkaziladigan yigʻilishlarda koʻrib chiqadi. 12. Ishchi guruh rahbari: ishchi guruhning umumiy faoliyatiga rahbarlik qiladi va faoliyati ustidan doimiy nazoratini taʼminlaydi; ishchi guruhning yigʻilishlarini chaqiradi va ularda rahbarlik qiladi; ishchi guruh vakolatiga tegishli boʻlgan masalalarni uning yigʻilishida koʻrib chiqish uchun kiritadi; ishchi guruh bayonlarini tasdiqlaydi. 13. Ishchi guruhning barcha yigʻilishlari bayonnoma bilan rasmiylashtiriladi. 14. Ishchi guruh ishining tashkiliy shakli yigʻilish hisoblanadi. Ishchi guruh yigʻilishlari ishchi guruh aʼzolari roʻyxatdagi tarkibining kamida uchdan ikki qismi qatnashgan taqdirda vakolatli hisoblanadi. 15. Tuman (shahar) oila va xotin-qizlar boʻlimlari ishchi guruhi bilan birgalikda ajratilgan qoʻshimcha qabul koʻrsatkichlari doirasida tanlovda ishtirok etish uchun tavsiyanoma olish maqsadida murojaat etgan ehtiyojmand oilalardagi xotin-qizlarning hujjatlarini mazkur Nizomning 2-bandi asosida har yili 30-maydan 8-iyunga qadar qabul qiladi. Qoʻshimcha qabul koʻrsatkichlari doirasida tanlovda ishtirok etishga tavsiyanoma olish maqsadida murojaat etish uchun ariza shakli Oʻzbekiston Respublikasi Oila va xotin-qizlar qoʻmitasi tomonidan ishlab chiqiladi va tasdiqlanadi. 17. Ishchi guruhlar qoʻshimcha qabul koʻrsatkichlari uchun tanlovda ishtirok etishga talabgorlarning hujjatlari mazkur Nizomning 2-bandida nazarda tutilgan mezonlarga muvofiqligini koʻrib chiqadi. 18. Ishchi guruhlar tomonidan mazkur Nizomning 2-bandida koʻrsatilgan mezonlardan birini tasdiqlovchi maʼlumotlar va elektron shakldagi hujjatlar (tugʻilganlik, nikoh qayd etilganlik, vafot etganlik haqida va boshqa) “Raqamli hukumat” tizimining idoralararo integratsiyalashuv platformasi orqali tegishli vazirlik va idoralarning axborot tizimlaridan olingan maʼlumotlarga asosan aniqlanadi. Ishchi guruhlar zarur hollarda oilaning ehtiyojmandligi darajasini “Temir daftar” va “Ayollar daftari”ga kiritilgan oilalarning qiz farzandlari hamda “Yoshlar daftari”ga kiritilgan xotin-qizlar toʻgʻrisidagi maʼlumotlar orqali aniqlaydi. 19. Ishchi guruhlar talabgorlarning arizalarini har yili 10-iyunga qadar koʻrib chiqadi va tavsiyanoma berishga tavsiya etilgan xotin-qizlarning roʻyxatlarini shakllantiradi. Ishchi guruhlar yigʻilishining yakunlari boʻyicha elektron hujjat shaklidagi bayonnoma tuzilib, ishchi guruhlar rahbarlari va aʼzolarining elektron raqamli imzolari bilan imzolanadi. Ishchi guruhlar yigʻilishining yakuniy bayonnomalari asosida tuman (shahar) mahalla va oilani qoʻllab-quvvatlash boʻlimlarining buyrugʻi elektron hujjat shaklida rasmiylashtiriladi. Talabgorlarning mobil telefon raqamiga yoki elektron manziliga tavsiyanoma berishga tavsiya etilganligi yoki rad etilganligi toʻgʻrisida xabar yuboriladi. 20. Oila va xotin-qizlar qoʻmitasi har yili 14-iyunga qadar: qoʻshimcha qabul koʻrsatkichlari uchun tanlovda ishtirok etishga ishchi guruhlar tomonidan tavsiya etilgan ehtiyojmand oilalardagi xotin-qizlarning roʻyxati asosida tavsiyanomalarni tasdiqlaydi; tavsiyanomalar berilgan ehtiyojmand oilalardagi xotin-qizlarning roʻyxatini Oʻzbekiston Respublikasi Vazirlar Mahkamasi huzuridagi Davlat test markaziga taqdim etadi; tavsiyanomalar berilgan ehtiyojmand oilalardagi xotin-qizlarning roʻyxatini oʻzining rasmiy veb-saytida eʼlon qiladi; ehtiyojmand oilalardagi xotin-qizlarga berilgan tavsiyanomalarni tuman (shahar) oila va xotin-qizlar boʻlimlariga yuboradi. 21. Tuman (shahar) oila va xotin-qizlar boʻlimlari har yili 15-iyunga qadar tavsiyanomaning talabgorlarga yetkazilishini taʼminlaydi”; 22. Tavsiyanomaga ega boʻlgan ehtiyojmand oilalardagi xotin-qizlar oliy taʼlim muassasasining qabul komissiyasiga taqdim etishi lozim boʻlgan hujjatlarga qoʻshimcha ravishda Oʻzbekiston Respublikasi Oila va xotin-qizlar qoʻmitasi tomonidan beriladigan tavsiyanomani taqdim etishi talab etiladi. 23. Tavsiyanomaga ega boʻlgan ehtiyojmand oilalardagi xotin-qizlar toʻgʻrisidagi maʼlumotlar har yili 15-iyulga qadar Oʻzbekiston Respublikasi Vazirlar Mahkamasi huzuridagi Davlat test markazining (keyingi oʻrinlarda — Davlat test markazi) abituriyentlar bazasiga kiritiladi. 24. Oʻrganish natijalariga koʻra, tavsiyanomaga ega boʻlgan ehtiyojmand oilalardagi xotin-qizlar toifasiga kirishi tasdiqlanmagan shaxslar qoʻshimcha qabul koʻrsatkichlari doirasida oʻqishga qabul qilish boʻyicha oʻtkaziladigan kirish imtihonlariga (test sinovlari, kasbiy (ijodiy) imtihon, yozma imtihon) qoʻyilmaydi. 25. Tavsiyanomaga ega boʻlgan abituriyentlarni qoʻshimcha qabul koʻrsatkichlari doirasida oʻqishga qabul qilish kirish imtihonlari (test sinovlari, kasbiy (ijodiy) imtihon, yozma imtihon) natijalariga muvofiq qabul qilinadi. 26. Tavsiyanomaga ega boʻlgan ehtiyojmand oilalardagi xotin-qizlar uchun kirish imtihonlari (test sinovlari, kasbiy (ijodiy) imtihon, yozma imtihon) oliy taʼlim muassasalarining bakalavriatiga qabul qilish boʻyicha belgilangan tartibga muvofiq amalga oshiriladi. Kirish imtihonlarida toʻplash mumkin boʻlgan eng yuqori ballning 30 foizidan kam boʻlmagan ball toʻplagan tavsiyanomaga ega boʻlgan ehtiyojmand oilalardagi xotin-qizlar ballar ketma-ketligiga qatʼiy rioya etilgan holda, qoʻshimcha toʻrt foizli davlat granti asosidagi qabul koʻrsatkichlari doirasida talabalikka tavsiya etiladi. 27. Qoʻshimcha qabul koʻrsatkichlari doirasida talabalikka qabul qilinmagan tavsiyanomaga ega boʻlgan ehtiyojmand oilalardagi xotin-qizlar toʻplagan ballari bilan abituriyent sifatida roʻyxatdan oʻtish davrida tanlagan taʼlim yoʻnalishlarida umumiy tartibda tanlovda ishtirok etadi. 28. Ushbu Nizomni qoʻllashda yuzaga keladigan nizolar qonunchilik hujjatlarida belgilangan tartibda hal etiladi. 29. Mazkur Nizom talablari buzilishida aybdor boʻlgan shaxslar qonunchilik hujjatlariga muvofiq javobgar boʻladi. TAVSIYANOMA№ AA 000000Ushbu tavsiyanoma fuqaro______________________________ga(familiyasi, ismi, otasining ismi)(___________________)(pasport yoki ID-karta seriyasi va raqami)Oʻzbekiston Respublikasi Oila va xotin-qizlar qoʻmitasi raisining 20___ yil “___”___________dagi “_____”-son buyrugʻiga asosan berildi.M.Oʻ.__________________________________ ____________________________(mansabdor shaxsning F.I.O., imzo) 20___ yil “___”___________TAVSIYANOMA№ AA 000000Ushbu tavsiyanoma fuqaro _____________________ ___________________ __________________ga(familiyasi, ismi, otasining ismi)___________________________ (pasport yoki ID-karta seriyasi va raqami)Oʻzbekiston Respublikasi Vazirlar Mahkamasining 20___ yil “___”_________________dagi “_____”-son qaroriga muvofiq respublika oliy taʼlim muassasalariga umumiy belgilangan davlat granti asosidagi qabul koʻrsatkichlariga nisbatan xotin-qizlar uchun ajratilgan toʻrt foizli qoʻshimcha davlat granti asosidagi qabul koʻrsatkichlari doirasida tanlovda ishtirok etish uchun berildi.Tavsiyanoma Oʻzbekiston Respublikasi Oila va xotin-qizlar qoʻmitasi raisining 20___ yil “___”___________dagi “_____”-son buyrugʻiga asosan berildi.Tavsiyanoma rasmiylashtirib berilgan sanadan eʼtiboran bir yil muddat davomida kuchga ega boʻladi.Oʻzbekiston Respublikasi Oila va xotin-qizlar qoʻmitasi________________________________________________________________________(F.I.O.)QR — kod (matrik shtrixli kod)20___ yil “___”__________ BosqichlarSubyektlarChora-tadbirlarMuddatlar1-bosqichTuman (shahar) oila va xotin-qizlar boʻlimi Ishchi guruhlari1. Tuman (shahar) oila va xotin-qizlar boʻlimlari huzurida tegishli mutasaddi tashkilotlar vakillaridan iborat ishchi guruhni shakllantirish.2. Oʻqish istagini bildirgan ehtiyojmand oilalardagi xotin-qizlarning murojaatlarini elektron shaklda qabul qilish.Har yili30-maydan 8-iyunga qadar2-bosqichTuman (shahar) oila va xotin-qizlar boʻlimiMurojaatlarni koʻrib chiqish va tavsiyanoma olishga tavsiya etilgan xotin-qizlarning roʻyxatlarini shakllantirish hamda Oila va xotin-qizlar qoʻmitasiga taqdim etish.Har yili10-iyunga qadar3-bosqichOila va xotin-qizlar qoʻmitasi1. Taqdim etilgan roʻyxatlar asosida tavsiyanomalarni elektron shaklda tasdiqlash va bazada shakllantirish.2. Tasdiqlangan tavsiyanomalarni barcha tuman (shahar) oila va xotin-qizlar boʻlimlariga yuborish.Har yili10-iyunga qadarHar yili14-iyunga qadar4-bosqichOila va xotin-qizlar qoʻmitasiTavsiyanomaga ega boʻlgan xotin-qizlar roʻyxatlarini Davlat test markaziga yuborish.Har yili14-iyunga qadar5-bosqichTuman (shahar) oila va xotin-qizlar boʻlimiTavsiyanomalarning talabgorlarga yetkazilishini taʼminlash.Har yili15-iyunga qadar